jkorsvik/nowiki_second_scrape_merged huggingface dataset:
Thompson Twins

Thompson Twins var en britisk popgruppe som hadde suksess på 1980-tallet. Navnet var tatt fra detektivene Thomson & Thompson i tegneserien Tintin av Hergé. 
Bandet ble startet i 1977 og besto av Tom Bailey (vokalist og bassist), Pete Dodd (vokalist og gitarist), John Roog (gitarist), og Jon Podgorski (trommeslager). Etter flere utskiftninger var det Bailey, Dodd, Roog og tre nye; Chris Bell (trommer), Joe Leeway (perkusjon) og Jane Shorter (saksofon) som i 1981 ga ut debutalbumet A Product of ... (Participation). Alannah Currie spilte og sang på albumet, uten enda å være fast medlem. Etter at albumet var utgitt forlot Shorter bandet, Currie ble fast medlem, og Matthew Seligman ble med på bassgitar, og Bailey gikk over på keyboard og gitar, og var fremdeles hovedvokalist, mens Leeway sang på enkelte spor.
Bandet signerte med Arista Records og ga ut musikkalbumet Set, hvor Thomas Dolby spilte noe keyboard på. Albumet inneholdt sporet «In The Name Of Love» som ble en dance club hit i USA. Albumet ble deretter utgitt der under navnet In The Name Of Love, hvor det kom på Billboard Top 200 albumlisten. Siden singlen og albumet ikke fikk suksess i Storbritannia, overtalte manageren Bailey, Leeway & Currie til å kutte medlemmer i 1982, for å gjøre bandet om til en trio. Bandet reiste til Egypt og så til Bahamas for inspirasjon. 
De kom på listene i Storbritannia og USA med singlene Lies, Hold Me Now, We Are Detective og Love On Your Side, fra det tredje albumet, Quick Step and Side Kick i 1983. I 1984 ble singlene Doctor! Doctor! og You Take Me Up sluppet, og begge gikk høyt på listene, den første solgte til gullplate og sistnevnte solgte til sølvplate. Albumet Into The Gap var et av de bestselgende album i 1984, med fire millioner solgte eksemplarer og førsteplass på albumlisten i Storbritannia.
Leeway forlot bandet i 1986, og den gjenværende duoen Bailey og Currie fortsatte å lage musikk i syv år til. De ble etter hvert sammen og fikk et barn i 1988. De giftet seg i Las Vegas i 1991, og flyttet året etter med sine to barn til New Zealand. Bandet ble offisielt oppløst i 1993.


== Diskografi ==


== Eksterne lenker ==
(en) Thompson Twins – kategori av bilder, video eller lyd på Commons 
(en) Thompson Twins på Internet Movie Database 
(en) Thompson Twins på Discogs 
(en) Thompson Twins på MusicBrainz 
(en) Thompson Twins på Spotify 
(en) Thompson Twins på Songkick 
(en) Thompson Twins på Last.fm 
(en) Thompson Twins på AllMusic
State Farm Stadium

State Farm Stadium er en flerbruksarena i Glendale i Arizona. 
For øyeblikket er det hjemmebanen til Arizona Cardinals i NFL og stadion for det årlige Fiesta Bowl. Den har en kapasitet på 63 400 tilskuere og ble åpnet i 2006.


== Super Bowl ==
Super Bowl har blitt spilt i State Farm Stadium 2 ganger:

XLII – New York Giants 17, New England Patriots 14
XLIX - New England Patriots 28, Seattle Seahawks 24
Thomas Dolby

Thomas Morgan Robertson (født 14. oktober 1958 i London) er en engelsk musiker og produsent kjent som Thomas Dolby.
Dolby ga ut synthpop-debutalbumet The Golden Age of Wireless i mars 1982. Sporet «She Blinded Me with Science» nådde 5 plass på US Billboard Hot 100 listen, og er hans største hit, mens «Hyperactive» fra albumet The Flat Earth fra 1984 er den singlen som nådde høyeste på listene i Storbritannia (17.-plass).
Han spilte synthesizer på Thompson Twins albumet Set (1982), og på Def Leppard albumet Pyromania (1983) under pseudonymet Booker T. Boffin. Han hadde også et kortlivet band med navn «The Fallout Club». Han har også samarbeidet med Foreigner og spilte blant annet synth på hiten «Waiting For A Girl Like You». Pengene han gjorde på dette samarbeidet i 1981 var med å finansierte debutalbumet hans.
I 1985 opptrådte han på Grammy Awards sammen med Stevie Wonder, Herbie Hancock, og Howard Jones. Samme år spilte han på Live Aid konserten i London som en del av bandet til David Bowie. Han var oppvarming for Depeche Mode på Rose Bowl Arena konserten i 1988, og deltok på Pink Floyds rockeopera The Wall i Berlin i 1990, og er dermed med på albumet The Wall Live in Berlin. Han har ellers produsert for flere artister, og deltatt på flere album til andre artister.


== Diskografi ==
1 Utgitt i USA i 1983


== Referanser ==


== Eksterne lenker ==
Offisielt nettsted 
(en) Thomas Dolby – kategori av bilder, video eller lyd på Commons 
(en) Thomas Dolby på Internet Movie Database 
(en) Thomas Dolby hos The Movie Database 
(en) Thomas Dolby på Apple Music 
(en) Thomas Dolby på Discogs 
(en) Thomas Dolby på Discogs 
(en) Thomas Dolby på MusicBrainz 
(en) Thomas Dolby på Spotify 
(en) Thomas Dolby på Songkick 
(en) Thomas Dolby på Last.fm 
(en) Thomas Dolby på AllMusic 
Thomas Dolby på Twitter 
Thomas Dolby på Facebook 
Thomas Dolby på YouTube 
Thomas Dolby på Myspace
Perihelium

Perihelium eller perihel er det punktet i en planets, asteroides, komets eller romsondes bane som ligger nærmest solen (helios). Jorden passerer perihelium omkring 3. januar.  Solsystemets himmellegemer går i en i elliptisk bane og når sitt perihelium én gang per runde i sitt omløp rundt solen.  Kometer med parabolsk eller hyperbolsk bane har sitt perihelium ved ett eneste tilfelle og kommer aldri mer i nærheten av solen.  Ved perihelium når himmellegemet sin største hastighet rundt solen. Den motsatte betydningen dvs. når den er lengst vekk fra solen kalles aphelium.Perigeum er det punkt i en bane som befinner seg nærmest jorden (på gresk geos). Den motsatte betydningen heter apogeum. Disse begrepene benyttes først og fremst om månen og kunstige satellitter.
Perihelielengde er vinkelavstanden fra en planet- eller kometbanes perihelium til baneplanknuten.


=== Jordas perihelium ===
Dato og tid for når Jorda er på det nærmeste til Sola i sin bane, finner du i tabellen til høyre. Avstanden til Sola er da 147,1 millioner km, mot 152,1 millioner km på apheldagen i juli. Tid for periheldagen vingler 1–3 døgn frem og tilbake på grunn av påvirkninger fra andre himmellegemer enn sola. Perihelium var ved vintersolverv i 1246, men kommer ett døgn seinere omtrent hvert 57. år og vil være ved vårjevndøgn om 4000 år.Så på denne årstida får Jorda kollektivt (summert over begge halvkuler) mye lys og mye varme. Fra den datoen fjerner vi oss fra Sola, og vi på den nordlige halvkule får nok nå mer sol og varme, men totalt for jordkloden blir det mindre. Avstanden til Sola varierer fordi jorda går i en elliptisk bane rundt sola, men det varierer også – hvert 100.000 år er det nesten en sirkel, og så ut igjen.


=== Døgnets lengde ===
Døgnets lengde kan bestemmes på mange måter, vi med våre svært nøyaktige tekniske klokker foretrekker nå mest en gjennomsnittstid for døgnet, regnet ut for et gjennomsnitt av flere år. Men dette døgnet må vi med års mellomrom i blant øke med ett sekund fordi farten på jordas snurring rundt seg selv stadig avtar, mest på grunn av månens påvirkning på tidevannet.En annen, riktigere og eldste måte å bestemme døgnets lengde på er å bruke soldøgnet, tiden til neste gang solen er for eksempel rett i sør, for oss her nord. Soldøgnets lengde varierer flere minutter i løpet av et år, og jordas perihelium er altså årets lengste soldøgn. Fordi et soldøgns lengde er tida det tar for jorda å snurre 360° rundt seg selv (kalles Siderisk tid) + litt til for å se sola mot sør fordi vi har også gått et lite vinkelstykke (omtrent 1°, som tar 4 minutter) i banen jorda har rundt sola. Og den vinkelen er størst når vi er nærmest sola, da raser vi fortest rundt.


== Referanser ==


== Eksterne lenker ==
(en) perihelium i Unified Astronomy Thesaurus
Aphelium

Aphelium, eller aphel eller solfjerne, er det punkt i en planets, komets eller romsondes elliptiske solbane som er lengst fra solen (helios). Jorden passerer sitt aphelium i begynnelsen av juli.
Den motsatte betydningen, det vil si det punktet når himmellegemet er nærmest solen, kalles perihelium. Bare legemer med ellipseformet bane omkring solen kan ha et aphelium. De når sitt aphelium én gang per runde.
Apogeum er det punktet i en bane som befinner seg lengst bort fra jorden (på gresk geos).  Det motsatte heter perigeum. Disse begrepene benyttes først og fremst om månen og kunstige satellitter.


=== Jordas aphelium ===
Dato og tid for når Jorda er fjernest fra Sola i sin bane, finner du i tabellen til høyre. Avstanden til Sola er da 152,1 millioner km, mot 147,1 millioner km på periheldagen i juli. Tid for apheldagen vingler 1–3 døgn frem og tilbake på grunn av påvirkninger fra andre himmellegemer enn sola. Aphelium var ved sommersolverv i 1246, men kommer ett døgn seinere omtrent hvert 57. år og vil være ved høstjevndøgn om 4000 år.Så på denne årstida får Jorda kollektivt (summert over begge halvkuler) lite lys og lite varme. Fra den datoen nærmer vi oss Sola, og vi på den nordlige halvkule får nok nå mindre sol og varme, men totalt for jordkloden blir det mer. Avstanden til Sola varierer fordi jorda går i en elliptisk bane rundt sola, men det varierer også – hvert 100.000 år er det nesten en sirkel, og så ut igjen.


=== Døgnets lengde ===
Døgnets lengde kan bestemmes på mange måter, vi med våre svært nøyaktige tekniske klokker foretrekker nå mest en gjennomsnittstid for døgnet, regnet ut for et gjennomsnitt av flere år. Men dette døgnet må vi med års mellomrom i blant øke med ett sekund fordi farten på jordas snurring rundt seg selv stadig avtar, mest på grunn av månens påvirkning på tidevannet.En annen, riktigere og eldste måte å bestemme døgnets lengde på er å bruke soldøgnet, tiden til neste gang solen er for eksempel rett i sør, for oss her nord. Soldøgnets lengde varierer flere minutter i løpet av et år, og jordas aphelium er altså årets korteste soldøgn. Fordi et soldøgns lengde er tida det tar for jorda å snurre 360° rundt seg selv (kalles Siderisk tid) + litt til for å se sola mot sør fordi vi har også gått et lite vinkelstykke (omtrent 1°, som tar 4 minutter) i banen jorda har rundt sola. Og den vinkelen per døgn er minst når vi er lengst fra sola.


== Referanser ==
Baneplanknute

Baneplanknute (eng: Orbital node) er et uttrykk innen astronomien som for eksempel beskriver de punktene en satellitt i bane rundt jorden krysser jorden sitt ekvatorplan. Oppadstigende knute er punktet der satellitten krysser ekvatorplanet på vei nordover, nedadgående knute er punktet der satellitten krysser på vei sørover.
Raggsokk

En raggsokk var opprinnelig en tykk sokk strikket av grovt ullgarn med en viss andel innspunnet ragg fra geit (ofte kalt geiteragg), for å gjøre garnet ekstra slitesterkt. Raggsokkene ble gjerne brukt i vinterstøvler, og for eksempel av tømmerhoggere som trengte noe varmt og solid, når de på vinterstid lå på skauen og jobbet i snøen.
Idag er slikt ekte «raggegarn» ikke lenger tilgjengelig, siden nye kunststoffer har erstattet geiteragg. Moderne ullblandinger inneholder gjerne omkring 30–80 % ull, med innslag av kunstfibre som acryl, nylon og polyamid. I dag er kanskje ullsokk en riktigere betegnelse på disse sokkene, men begrepet raggsokk er godt innarbeidet og forstått av de fleste.
Det er fortsatt mulig å få tak i garn med en andel geitehår, men dette stammer fra angorageit og kalles gjerne mohair. Det er en finere og mye mykere type ragg, som ikke egner seg like godt til sokker som skal tåle litt slitasje.


== Se også ==
sokker
strikking
Skanem

Skanem-konsernet er en av Europas største leverandører av selvklebende etiketter. Konsernet har 13 produksjonsanlegg i 9 land; Norge, Sverige, Danmark, Tyskland, Storbritannia, Polen, India, Kenya og Thailand. Skanem hadde i 2015 rundt 1 300 ansatte. Eier og konsernsjef er Ole Rugland.


== Historie ==
Skanem ble grunnlagt i 1905 under navnet «Stavanger Blikktrykkeri og Maskinverksted».
I 1973 ble selskapet en del av Pechiney Group, og skiftet navn til Skanem. Navnet Skanem ble innført av Pechiney Group, ettersom det er enklere å uttale. Ordet Skanem er en kombinasjon av «Skandinavia» og det franske ord «Emballage» («forpakning»). Pechiney-gruppen introduserte ny teknologi i Skanem og doblet omsetningen. Skanem hadde på denne tiden ca. 50 ansatte.
Ole Rugland, Skanem sin nåværende konsernsjef og eier, tiltrådte som administrerende direktør i 1985, og i august 1986 kjøpte han ut selskapets eiere.
På slutten av 1980-tallet produserte Skanem metallemballasje for virksomheter over hele Norge. Strategien var å fokusere utelukkende på metallemballasje, og være den største aktøren på markedet.
I 1991 kjøpte Skanem Noblikk Sannem, i dag kjent som Skanem Moss. Skanem Moss ble etablert som en blikkemballasjefabrikk i Bergen, før virksomheten fusjonerte med fabrikken «Noblikk» i Moss, som da dannet «Noblikk Sannem».
Mellom 1995 og 1998 utvidet virksomheten og kjøpte Hydrocan og Nordisk Blik i Danmark. Etterspørselen og markedet for metallemballasje i matindustrien i Skandinavia ble redusert, og Skanem bestemte seg for å bevege seg inn mot selvklebrende etiketter.
I 2002 kjøpte Skanem SE Labels i Sverige, i dag kjent som Skanem Skurup. Året etter ble de fleste metallemballasje- og filmselskaper solgt i samsvar med strategien som var å fokusere på selvklebende etiketter. Skanem beholdt metallemballasjeproduksjonen på Skanem og PVC-fabrikken Riflex Film AB i Ronneby, Sverige.
I 2005 kjøpte Skanem Introl Poland i Poznań og Introl Print i Moskva, og beveget seg med det inn i det østeuropeiske markedet.
Sommeren 2007, åpnet Skanem sitt første produksjonsanlegg i Asia. Som følge av økt etterspørsel hos en større kunde, bygget Skanem et eget produksjonsanlegg og kontor i Bangkok. Skanems misjon er å tilføre verdi i sine kunders verdikjede, noe dette er et eksempel på.
Dette ble starten på en større satsning utenfor Europa.
De neste årene økte Skanem fokuset på de voksende markedene i India og Afrika. I løpet av 2012 og 2013 ble Interlabels India og Interlabels Kenya kjøpt, og Skanem fortsatte dermed å ekspandere utenfor Europa.
Tidlig i 2015, solgte Skanem Riflex Film og Skanem Moss, og valgte med det å fokusere 100 % på selvklebende etiketter.
I dag har Skanem 13 produksjonssteder med over 1200 ansatte i Norge, Sverige, Danmark, Storbritannia, Tyskland, Polen, Thailand, India og Kenya.


== Referanser ==
Kirlia

Kirlia er en psykisk pokémon. Kirlia har en 1 første utvikling som heter Ralts og to 2 andre utviklinger, hvor ett individ bare kan bli én av dem. De 2 andre utviklingene heter Gardevoir og Gallade. Gallade får du ved å gi en Kirlia, som er gutt, en Dawn Stone. Gardevoir får du ved å trene en Kirlia til den er på nivå 30.
Det sies at en Kirlia som utsettes for positive kjensler fra treneren, blir fager. Når treneren er glad danser den.


== Eksterne lenker ==
Kirlia på Pokémon Wiki
Uxie

Uxie er en legendarisk pokémon som sammen med Mesprit og Azelf utgjør den legendariske trioen introdusert i Pokémon Diamond og Pearl. Den finnes i en hule i Lake Acuity.
Uxie sies å være kunnskapens vesen, og var det som ga menneskene mulighet til å tenke og løse problemer. Den kan slette hukommelsen til den som ser i øynene dens. Noen tror at den kom fra samme egg som Azelf og Mesprit.
Cao Gangchuan

Cao Gangchuan (kinesisk: 曹刚川; pinyin: Cáo Gāngchuān, født 1935 i Wuyang i provinsen Henan i Kina) er en politiker i Folkerepublikken Kina. Han var fra 2002 til 2007 medlem av Politbyrået for det kinesiske kommunistparti. 
Cao studerte i Sovjetunionen. Han var general i Folkets frigjøringshær, og var Kinas forsvarsminister og medlem av Statsrådet fra 2003 til 2008. Som Kinas forsvarsminister var han også selvskreven som statsråd i samme periode. 
Fra 2002 til 2007 var han viseformann for Den sentrale militærkommisjon (som stedfortreder for Hu Jintao).


== Eksterne lenker ==
(en) Cao Gangchuan – kategori av bilder, video eller lyd på Commons 
(en) Cao Gangchuan hos China Vitae 
Biografi
Deng Fa

Deng Fa (kinesisk: 邓发, pinyin: Dèng Fā, født 7. mars 1906 i Yuncheng i prefekturet Yunfu i provinsen Guangdong i Kina, død 1946) var en kinesisk kommunistisk politiker. Han var president for Det kinesiske kommunistpartis sentralkomites sentrale partiskole, den høyeste utdannelsesinstitusjon innen kommunistpartiet. Han var rektor fra 1939 til 1942.


== Eksterne lenker ==
Archives from the University of Heidelberg
Momotombo

Momotombo er en stratovulkan i Nicaragua, ikke langt unna byen León. Vulkanen er 1297 meter høy, og ligger like ved Managuasjøen. Vulkanen hadde et utbrudd i 1610 som tvang innbyggerne i de første spanske bosetningene til å flytte. Ruinene etter disse er bevart i León Viejo (Gamle León). Siste utbrudd var i 2015.


== Kilder ==
Global Volcanism Program


== Eksterne lenker ==
Climbing the Momotombo Volcano
Momotombo on stamps Arkivert 27. september 2011 hos Wayback Machine.
Images of Momotombo
Fang Zhimin

Fang Zhimin (kinesisk: 方志敏, Wade-Giles: Fang Chih Min; født 21. august 1899 i Yixian i provinsen Jiangxi i Kina, henrettet 6. august 1935) var en kinesisk kommunistisk militær og politisk leder.
Han kom fra fattig bondebakgrunn, og ble medlem av Det kinesiske kommunistparti i 1924. Han hjalp med å organisere partiets organisasjon på provinsnivået. Etter at Shanghaiopprøret slo feil i 1927 vendte Fang hjem til Jiangxi, der han organiserte bøndene og oppfordret dem til væpnet opprør. Fra 1928 til 1933 ledet Fang geriljastrid og tvang gjennom jordreformer. Han etablerte et baseområde i grensetraktene mellom provinsene Jiangxi og Fujian, og organiserte en seksjon av den kinesiske røde armé. Han ble senere valgt til medlem av sentralkomiteen for det kinesiske kommunistparti. 
Fang ble tatt til fange av Kuomintang i januar 1935 og ble henrettet i august samme år.
Dariénplanen

Dariénplanen var et mislykket forsøk av Skottland på å etablere en koloni kalt «New Caledonia» på Panamaneset på 1690-tallet.


== Eksterne lenker ==
Darién-expeditionen – mer detaljerad information om händelsen
Lars Børke

Lars-Edvin Børke (født 19. februar 1947, død 28. april 2007) var en norsk vokalist, låtskriver og komponist. Han var utdannet tømrer med håndlafting som spesialitet. Børke begynte sin sangkarriere mens han ennå gikk på skolen og debuterte på plate med singelen «Maria» i 1974. Etter hvert etablerte han seg som studiomusiker og komponist i Oslo. Sammen med Ole Paus er han opphavsmannen til sangen «Innerst i sjelen».
Børke skrev også den norske teksten til "La dem hvile i fred" ("It's Nothin' to Me").


== Diskografi ==
50 kroner og en gullring 1975
Mayday 1976
Discovery (med Lasa) 1978
Released (med Lasa) 1980
Vind fra vest (med Cathy Ryen) 1982
Nye horisonter 1984
Fra femti kroner & en gullring til kjærlighetsnatta 1975-1995 (1995)


== Referanser ==


== Eksterne lenker ==
(en) Lars Børke på Internet Movie Database 
(en) Lars Børke på Discogs 
(en) Lars Børke på MusicBrainz 
(en) Lars Børke på Spotify 
(no) Lars Børke på Rockipedia
Henry Endsjø

Henry Eugen Endsjø (født 31. mars 1894 i Kristiania, død 23. juni 1973) var en norsk journalist, redaktør og pressemann. Han var mangeårig journalist i Aftenposten, og var avisens sjefredaktør fra 1941 til 1945. Ledelsen i Aftenposten bestod i denne perioden også av sjefssekretærene (redaksjonssekretærene) Simon Wright Flood og Arne Pauss Pausett og redaktør Doery Smith. Endsjø begynte som redaksjonssekretær i Smaalenenes Amtstidende i 1914 og ble ansatt som journalist i Aftenposten i 1917. Han var redaktør for Smaalenenes Amtstidende 1918–1919, og begynte i 1919 igjen i Aftenposten. Han ble sjefsekretær (redaksjonssekretær) i Aftenposten i 1927 og ble senere redaktør for A-magasinet, Aftenpostens ukemagasin, en stilling han hadde frem til han ble avisens sjefredaktør. Endsjø var under andre verdenskrig også styremedlem i NTB og president i Norsk Presseforbund.Etter krigen ble han dømt til 12 års tvangsarbeid.
Han ble gift i 1928 med Ingeborg Cathrine Margrethe (Thrine) Munthe (f. 1905), datter av Johan Fredrik Næser Munthe og barnebarn av forsvarsminister og kommanderende general i Norge Adolph Frederik Munthe. Thrine Munthes tante Thrine Schibsted (født Munthe) var eier av Aftenposten.


== Referanser ==


== Litteratur ==
Biografi i Hvem er Hvem 1930
Doery Smith

Doery Smith (født 19. oktober 1896, død mars 1983) var en norsk journalist, forfatter og redaktør. Han begynte i Aftenposten i 1924 og var kulturredaktør fra 1941 til 1945 etter pålegg fra okkupasjonsmakten. Smith var medlem av Nasjonal Samling fra 23. september 1940 til frigjøringen. Smith ble i 1948 tiltalt for landssvik, men tiltalen ble trukket fordi sjefredaktør Henry Endsjø hadde blitt frifunnet for sitt virke i Aftenposten. Påtalemakten mente dessuten at Smiths virksomhet i Aftenposten var av liten betydning rettslig sett.Mellom 1957 og 1960 utgav han litteraturtidsskriftet Segelfoss Tidende, som hovedsakelig inneholdt stoff knyttet til Knut Hamsuns forfatterskap.


== Verk ==
Smith, Doery (1942). Hr. Wessel, en nordmand. Johan Herman Wessel 1742-1942,
Smith, Doery (1943). Johannes Ewald. Eventyr - erotik - epos 1743-1943. Oslo: Norden. 
Smith, Doery (1944). Hvaler-mysteriet: ligger løsningen i oldtiden eller hos vitenskapen ?. Oslo: Centralforl. 


== Referanser ==
Karen Mowat

Karen Mowat - het som gift Karen Axelsdatter Rosenkrantz (født ca. 1630 på Tysnes - døde i Christiania i 1675) var datter av admiral Axel Mowat og Karen Bildt, og den rikeste arving på Vestlandet etter at begge brødrene hennes døde unge.I 1643 ble hennes bror, sjøoffiseren Axel Mowat, drept i duell med sin slektning Lauritz Galtung (som til gjengjeld ble landsforvist, men kom tilbake alt året etter).


== Ekteskap og jordegods ==
Under et julegilde på Bergenhus fridde den forgjeldete danske adelsmannen Ludvig Rosenkrantz til Karen, og faren hennes var skeptisk til en frier med et så opplagt økonomisk motiv. Men Karen fikk sin vilje igjennom, og paret giftet seg i 1658. De slo seg ned på herresetet Hatteberg, en del av Karens arv i Kvinnherad. Der satte de i gang oppføring av et nytt herresete, men Ludvig stakk snart av til København, der han håpet på et høyt embete; hans plan var å selge konens eiendommer i Norge og kjøpe et gods i Danmark i stedet. Men kongen kom ikke med tilbud om noe embete, tvert om var han mer opptatt av å ha lojale embetsmenn i Norge. I to år ventet Ludvig forgjeves, mens Karen satt tilbake på en byggetomt der kostnadene hauget seg opp med murere fra Skottland og gartnere fra Nederland, og ektefellen langt borte i København der han festet og ødslet bort hennes arv. Snart var paret helt forgjeldet. I brev kaller hun hans oppførsel «ret gallschap» (ren galskap). Han trygler henne om å ta med barna og flytte til ham i København, mens hun vil bli i Norge og står fast på at hans plass også er der. Etter to år ga han etter og kom tilbake til Norge, til en kone utslitt av skattekrav, gjeld og jordleie hun ikke fikk betalt. Men nå gikk Ludvig inn for å få godsets økonomi i orden, og bygningen stod ferdig i 1665. Ti år senere døde Karen Mowat i Christiania. Det er ukjent hva hun gjorde der, og hva hun døde av.Med henne og farens søster, som også het Karen, døde slekten Mowat ut.Tre år etter Karens død ble Hatteberg opphøyet til baroniet Rosendal. Knut Galtung Døsvig, en fjern slektning av den Lauritz Galtung som drepte Karens bror i duell i 1643, besøkte første gang baroniet i 1962 sammen med sin far Sigurd Galtung Døsvig. Familien med røtter i Hardanger, og feriested på Ænes der Karen Mowats halvbror Anders Axelson vokste opp, følte tilknytning til stedet, og på 1990-tallet begynte Knut Galtung Døsvig å støtte baroniet økonomisk.


== Etterkommere ==
Av de ni barna døde tre tidlig, og tre sønner ble drept i krig. Sønnen Axel Rosenkrantz ble han som overtok godset i Rosendal, anla rosehagen og gjenskapte sin mors formue ved å behandle bøndene hardt og hensynløst. Datteren Justine Cathrine Rosenkrantz kom til hoffet i København som hoffdame for Christian 5.s tyske dronning Charlotte Amalie, men ble idømt livsvarig fengsel i 1699 etter å ha forsøkt å forgifte en annen hoffdame.


== Referanser ==


== Se også ==
Karen Mowat-Suite


== Eksterne lenker ==
Karen Axelsdatter Rosenkrantz (Mowatt) på Geni.com
Om Karen Mowat